stanford-oval/wikipedia huggingface dataset:
Eino Railo

| Eino Railo> Eino Nyman |
| --- | --- |
 Eino Railo noin vuonna 1933.
Henkilötiedot
Syntynyt: 23. tammikuuta 1884 Taivalkoski
Kuollut: 2. joulukuuta 1948 (64 vuotta) Helsinki
Ammatti:  kirjailija, kirjallisuudentutkija, kirjallisuusarvostelija, kustantaja, toimitusjohtaja
Puoliso:  Eva Elisabeth Ekholm
Kirjailija
Salanimi: Osmo Iisalo, Argus, E. R., Pohjalainen, Sissi
Tuotannon kieli: suomi, englanti
Aikakausi:  1914–1948
Esikoisteos:  Murhisaari: taru rajavainojen ajoilta
Pääteokset:  Haamulinna: aineistohistoriallinen tutkimus Englannin kauhuromantiikasta, väitöskirja
Palkinnot
 Valtion kirjallisuuspalkinto vuosina 1934 ja 1935 
Muuta tietoa
 Helsingin yliopiston dosentti vuodesta 1927 professorin arvo 1948 
Aiheesta muualla
Löydä lisää kirjailijoitaKirjallisuuden teemasivulta
Kustaa (Gustaf) Eino Railo (sukunimi vuoteen 1903 Nyman; 23. tammikuuta 1884 Taivalkoski – 2. joulukuuta 1948 Helsinki) oli suomalainen kirjailija, kirjallisuudentutkija, kirjallisuusarvostelija ja kustantaja. Railo julkaisi kirjoituksiaan ainakin nimimerkeillä Osmo Iisalo, Sissi ja Argus.
Henkilöhistoria

Railon vanhemmat olivat Taivalkosken kappalainen, pastori Gustaf Edward Nyman (1848–1892) ja Anna Helander. Perhe muutti Taivalkoskelta Suomussalmelle vuoden kuluttua Railon syntymästä. Hän kävi talvet koulua Oulussa ja vietti kesät Pudasjärvellä. Railo kirjoitti ylioppilaaksi Oulun suomalaisesta lyseosta vuonna 1904. Hän valmistui filosofian kandidaatiksi Helsingin yliopistosta vuonna 1907 ja filosofian tohtoriksi 1925. Hän toimi yliopiston kirjallisuuden historian dosenttina vuodet 1924–1948. Railon väitöskirja Haamulinna (1925) käsitteli englantilaista kauhuromanttista kirjallisuutta.
Railo toimi aluksi lehtialalla Lahden Lehden päätoimittajana ja sitten toimitussihteerinä Helsingin Sanomissa vuodesta 1908 vuoteen 1914 saakka. Railo oli Oy Uuden Päivän toimitusjohtajana, johtokunnan jäsenenä ja viikkokronikoitsijana 1917–1918, Oy Uuden Suomen johtokunnan jäsenenä 1919—1931 ja Kauppalehtiosakeyhtiön johtokunnan puheenjohtajana vuodesta 1924 alkaen. Hän oli Kustannus Oy Kirjan toimitusjohtajana ja kirjallisena johtajana 1914–1931 ja sen jälkeen WSOY:n palveluksessa 1931–1937. Railo oli sitten 1937–1939 Uuden Suomen kirjallisuustoimittajana ja 1941–1948 Kauppalehden kirjallisuusarvostelijana. Hän sai professorin arvonimen 1948.
Railo julkaisi tutkimuksia muun muassa Englannin kauhuromantiikasta (väitöskirja Haamulinna, 1925) sekä kirjailija Kyösti Wilkunasta. Hän julkaisi kuusiosaisen Yleisen kirjallisuuden historia -teoksen 1933–1937. Hän oli mukana perustamassa Kirjallisuudentutkijain Seuraa vuonna 1927 ja toimi seuran puheenjohtajana 1935–1936. Railo oli kirjailijoiden sananvapausjärjestön Suomen PENin puheenjohtaja vuosina 1934–1936 ja Kirjailijaliiton varapuheenjohtaja 1934–1938. Railo julkaisi vuonna 1944 kirjan Uusi Päivä -lehdestä, johon hän oli vuosina 1917–1918 kirjoittanut pakinoita nimimerkillä Sissi.[lähde? ]
Railo oli paikalla, kun kirjailija Algoth Untolaa (Maiju Lassila) lähdettiin viemään 21. toukokuuta 1918 yhdessä muiden punavankien kanssa laivalla Helsingin kauppatorin rannasta Santahaminaan teloitettavaksi. Laivamatkalla Untola joutui mereen ja hänet ammuttiin, tosin kuolemasta on esitetty erilaisia teorioita. Railo oli toiminut Untolan kirjojen kustantajana.
Railon puoliso oli Eva Elisabeth Ekholm. Heidän pojastaan Juhani Eljas Railosta (s. 1920) tuli kirurgiaan erikoistunut lääketieteen ja kirurgian tohtori, joka avioitui arkkitehti Rafael Blomstedtin tyttären Brita Maria Charlotta Blomstedtin (s. 1921) kanssa.
Kirjallinen tuotanto

Railo julkaisia teoksia sekä omalla nimellään että nimimerkeillä ja oli myös suomentaja.
Kirjallinen tuotanto > Suomennoksia

Hermann Hesse: Alppien poika: romaani. 1. p. nimellä Peter Camenzind WSOY 1908, 2. p. WSOY 1947, 3. p. WSOY 1979
Aiheesta muualla

Kirjasampo.fi: Eino Railo
Vapaasti ladattavia Eino Railon e-kirjoja Project Gutenbergilta ja Projekti Lönnrotilta.
4365 kirjoitustuntia. Kirjailija Eino Railo ja hänen "työpäiväkirjansa", Seura, 6.11.1935, nro 45, s. 15, Kansalliskirjaston digitaaliset aineistot
Kreikanpihta

| Kreikanpihta |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Havupuut Pinophytina
Luokka::  Havupuut Pinopsida
Lahko::  Pinales
Heimo::  Mäntykasvit Pinaceae
Suku::  Pihdat Abies
Laji::  cephalonica
Kaksiosainen nimi
 Abies cephalonica  Loudon, 1838 
 Kreikanpihdan levinneisyys.
Katso myös
   Kreikanpihta Wikispeciesissä   Kreikanpihta Commonsissa 
Infobox OKNimi-testi OKIUCN-testi OK: 
Kreikanpihta (Abies cephalonica) on pihtalaji (Abies). Se on ainavihanta havupuu, joka kasvaa luonnonvaraisena Kreikan vuoristoissa, etenkin Peloponnesoksen niemimaalla ja Kefalonián saarella.
Ulkonäkö

Kreikanpihta on ainavihanta puu, joka kasvaa noin 25–35 metriä korkeaksi. Rungon halkaisija on noin metrin. Kreikanpihdan kiiltävät, tummanvihreät lehdet ovat neulasmaisia, 1,5–3 senttimetriä pitkiä ja 2 millimetriä leveitä. Nuorten puiden lehdet ovat teräväkärkisempiä kuin vanhojen. Kypsyttyään hajoavat kävyt ovat 10–20 senttimetriä pitkiä ja noin 4 senttimetriä leveitä. Joka kävyssä on 150–200 suomua, joissa jokaisessa on kaksi siivekästä siementä.
Levinneisyys

Kreikanpihta kasvaa luonnonvaraisena ainoastaan Kreikassa. Laji viihtyy 900–1 700 metrin korkeudessa vuoristoissa, joissa sademäärä ylittää 1 000 millimetriä.
Käyttö

Kreikanpihta oli aiemmin tärkeä rakennuspuuna, mutta nykyisin se on liian harvinainen rakennuskäyttöön. Sitä kasvatetaan koristepuuna puistoissa ja puutarhoissa, mutta se kärsii usein vaurioita paikoissa, joissa pakkaset jatkuvat pitkään.
Oksia.
Kreikanakantti

| Kreikanakantti |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Lamiales
Heimo::  Akanttikasvit Acanthaceae
Suku::  Akantit Acanthus
Laji::  mollis
Kaksiosainen nimi
 Acanthus mollis  L. 
Katso myös
   Kreikanakantti Wikispeciesissä   Kreikanakantti Commonsissa 
Infobox OKNimi-testi OK: 
Kreikanakantti (Acanthus mollis) on akanttien sukuun kuuluva akanttikasvi. Sen alkuperäinen levinneisyysalue on Välimeren ympäristössä, ja sitä on käytetty laajasti koristekasvina.
Ulkonäkö ja koko

Kreikanakantti kasvaa noin 1–1,5 metriä korkeaksi. Tähkämäinen kukinto nousee korkealle lehvistön yläpuolelle. Lehdet ovat liuskaisia, tummanvihreitä ja jopa puoli metriä pitkiä. Kukat ovat kermanvalkoisia, joskus vaaleanpunaisia, ja jokaisen kukan päällä on punertavan violetti suojuslehti.
Levinneisyysalue ja elinympäristö

Kreikanakantin alkuperäinen levinneisyysalue kattaa Välimeren ympäristön. Sitä kasvaa Afrikan luoteisosissa, Kanariansaarilla, eteläisessä Euroopassa Portugalista Balkanille ja läntisessä Aasiassa Syyriassa ja Turkissa. Se on kotiutunut Australiaan, Uuteen-Seelantiin ja Yhdysvaltain lounaisosiin.
Kreikanakantti pystyy kasvamaan monenlaisissa elinympäristöissä. Sitä on tavattu rannikoilta, joen varsilta, metsistä, pensaikoista ja kaupungeista. Laji kasvaa myös joutomailla, tienvarsilla ja ratapenkereillä.
Käyttö

Kreikanakanttia käytetään yleisesti koristekasvina sen huomiota herättävän kukintonsa ansiosta. Aiemmin sitä on käytetty myös lääketieteellisissä tarkoituksissa. Sitä on käytetty erityisesti paikaltaan menneiden nivelten ja palovammojen hoitamiseen. Se tunnettiin hyvin jo antiikin aikana, ja roomalaiset istuttivat sitä todennäköisesti Englantiin jo ensimmäisellä vuosituhannella. Kreikanakantti tai sitten piikkiakantti oli mallina antiikin Kreikan korinttilaisten pylväiden lehtikoristeille.
Koundou

Koundoun linnake rakenteilla.
Baouléjoen ylittävä silta
Koundou (myös Kondou) on kylä Kayesin alueen Kitan piirin Kassaron kunnassa Malissa. Sen lähellä sijaitsevat ranskalaisten rakentaman linnakkeen rauniot.
Koundoun linnake oli osa ranskalaisten Senegalin yläjuoksulta Nigerjoelle edennyttä Länsi-Sudanin valloitusta. Sen tehtävänä oli suojata Kitan ja Bamakon välistä huoltoreittiä Ahmadu Sékun johtamien tukulorien hyökkäyksiltä. Linnake rakennettiin vuonna 1884 Louis Archinardin johdolla kallioiselle kukkulalle, joka hallitsi tasankoa Koundoun kylän ja Baouléjoen ylittävän sillan välillä. Se käsitti kaksi rakennusta, joita ympäröi muuri ja kaksi bastionia. Linnaketta puolusti kaksi tykkiä ja parikymmentä sotilasta.
Koundouun perustettiin vuonna 1884 yksi Ranskan Sudanin ensimmäisistä kouluista. Vuonna 1888 se oli Fuladugun itäosan käsittäneen hallintopiirin keskus. Koundianin tukulorilinnoituksen hävittämisen jälkeen vuonna 1889 Koundoun linnakkeesta tuli tarpeeton ja se hylättiin. Myöhemmin sen kautta oli tarkoitus rakentaa Kitan ja Bamakon välinen rautatie. Tämä pohjoinen reitti oli kuitenkin mäkinen, köyhä ja harvaan asuttu, ja siksi sen asemasta valittiin huonommin tunnettu mutta lyhyempi eteläinen reitti.
Koundou kuuluu Boucle du Baoulén kansallispuistoon. Kahden kilometrin päässä kylästä sijaitseva linnake on nykyään raunioina. Sen yhteydessä on pieni ranskalainen hautausmaa. Lähistöllä sijaitsee kaksi luolaa kalliomaalauksineen, raudanvalmistusuuneja ja muinainen asuinpaikka.
Koumoundoúros

| Koumoundoúros Κουμουνδούρος |
| --- | --- |
Valtiot:  Kreikka
Paikkakunta:  Asprópyrgos, Länsi-Attika, Attika
Koordinaatit:  38°01′25″N, 23°36′03″E
Mittaustietoja
Pinnankorkeus:  9  m 
Pituus:  0,600  km
Leveys:  0,400  km 
Pinta-ala:  0,15 km²
Keskisyvyys:  3 m
Suurin syvyys:  5 m
 fiKoumoundoúros 
Koumoundoúros (kreik. Κουμουνδούρος, eli Límni Koumoundoúrou, Λίμνη Κουμουνδούρου, ”Koumoundoúroksen järvi”), antiikin Rheitos (m.kreik. Ῥειτός), on järvi Attikassa Keski-Kreikassa. Sen pinta-ala on noin 0,15 neliökilometriä. Koumoundoúros on suurimmillaan noin 0,65 kilometriä pitkä ja noin 0,38 kilometriä leveä. Järven keskisyvyys on noin kolme metriä.
Laguuninkaltainen Koumoundoúros-järvi sijaitsee Ateenan metropolialueella Asprópyrgoksen kunnassa Länsi-Attikan alueyksikössä, Saroninlahteen kuuluvan Elefsínanlahden itärannalla. Se sijaitsee noin 1,3 kilometriä pohjoiseen Skaramagkásin kylästä ja noin 4,3 kilometriä etelään Asprópyrgoksen kaupungista. Järven ympärysmitta on noin 1,68 kilometriä. Koumoundoúroksen erottaa Elefsínanlahdesta vain kapea maakaistale. Järven pinta on noin 1,5 metriä merenpintaa korkeammalla.
Järvi on jäänne kahdesta alueella sijainneesta muinaisaikaisesta järvestä. Antiikin aikana järvet, yhteisnimeltään Rheitoi (Ῥειτοί), oli omistettu Persefonelle, ja niissä saivat kalastaa vain Eleusiin papit. Pohjoisempi järvistä tunnettiin nykyaikana nimellä Kefalári (Κεφαλάρι), ja se kuivattiin 1950-luvulla. Jäljelle jäänyt eteläisempi järvi on saanut nykyisen nimensä Aléxandros Koumoundoúroksesta, joka omisti paljon maata alueella. Järvi on pienentynyt Ateenan ja Kórinthoksen välisen valtatien rakentamisen vuoksi. Nykyisin se on paikallisesti merkittävää lintualuetta, sekä arkeologista aluetta vuodesta 1974.
Kolmisoppinen (Jyväskylä)

| Kolmisoppinen |
| --- | --- |
 Kolmisoppisen uimaranta
Valtiot:  Suomi
Maakunnat:  Keski-Suomi
Kunnat:  Jyväskylä
Koordinaatit:  62°12′21″N, 25°39′52″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Ristiselän alue (14.23)
Laskuoja:  oja Tekolampeen 
Järvinumero:  14.231.1.037
Mittaustietoja
Pinnankorkeus:  192,3 m  
Pituus:  550 m  
Leveys:  490 m  
Rantaviiva:  1,745 km  
Pinta-ala:  14,468 ha  
Tilavuus:  0,0006075 km³  
Keskisyvyys:  4,2 m  
Suurin syvyys:  10,6 m  
Saaria:  ei saaria 
 fiKolmisoppinen 
Kolmisoppinen eli Korloppinen on Keski-Suomessa Jyväskylässä Taka-Keljon lähellä sijaitseva järvi.
Maantietoa

Järven pinta-ala on 14 hehtaaria, se on 550 metriä pitkä ja 500 metriä leveä. Se sijaitsee viiden pikkumäen välisessä painanteessa. Korkein mäistä on Taipaleenmäki, joka kohoaa lähes 40 metrin korkeuteen. 
Järvi on luodattu ja siitä on julkaistu syvyyskartat. Järven tilavuus on 0,61 miljoonaa kuutiometriä. Sen keskisyvyys on 4,2 metriä ja suurin syvyys on 10,6 metriä. Järvellä on kaksi yli 10 metriä syvää syvännettä, joista pohjoisin syvänne on syvin. Järvellä ei ole kartan mukaan saaria. Järven rantaviivan pituus on 1,7 kilometriä ja sen rannat ovat metsämaata. Sen rannalla on uimaranta sekä Ladun maja, Jyväskylän ladun ylläpitämä hiihtomaja. Sen länsirannalla sijaitsee viisi vapaa-ajan asuntoa, joille tulee tiet yhdystieltä 16607, joka ohittaa järven sen pohjoispuolelta. Muuramen vastaisen kuntarajan rajapyykki sijaitsee sen etelärannassa. Järven pohjoispuolella toimii Mustankorkean jätteenkäsittelylaitos, jonka vaikutukset eivät ulotu järvelle asti.
Vesistösuhteet

Järvi sijaitsee Kymijoen vesistössä (vesistöaluetunnus 14) Suur-Päijänteen alueen (14.2) Ristiselän alueella (14.23), jonka Ristiselän–Murtoselän alueeseen (14.231) järvi kuuluu. Järven vedenpinnan korkeus on 192,3 metriä mpy. Siihen laskee pieni metsäoja pohjoisesta Lonsterin notkosta ja sen laskuoja lähtee järven kaakkoispäästä Etelä-Keljon suuntaan. Siellä se virtaa Tekolammen läpi ennen laskemistaan Kaijanlampeen. Kaijanlammen laskuoja Myllyoja laskee Keljonkankaalla Päijänteen Murtoselän Keljonlahteen.
Historiaa

Vuoden 1752 pitäjänkartalla järven nimi esiintyy muodossa Colm Loppinen.
Vuoden 1963 peruskartassa oli merkitty pohjoisrantaan hiihtomaja ja leirintäalue. Rantamökitkin olivat jo rakennettu. Järven kohdalla ollutta tien mutkaa oikaistiin vasta. Seuraavassa vuoden 1980 kartassa leirintäaluetoiminta oli lopetettu ja järven ympärillä olleet pienet peltopalstat oli metsitetty.
Kunan Kiribati

| Kunan Kiribati |
| --- | --- |
 Kiribatin vaakuna
Valtio:  Kiribati
Säveltäjä:  Ioteba Tamuera Uriam
Sanoittaja:  Ioteba Tamuera Uriam
Sävelletty:  1979
Kunan Kiribati (Teirake kaaini Kiribati) on Kiribatin kansallislaulu. Ioteba Tamuera Uriam teki sekä sanoitukset että musiikin. Kappaletta on käytetty Kiribatin kansallislauluna vuodesta 1979 lähtien. Alkuperäiset sanoitukset ovat kiribatin kielellä.
Sanoitukset

Kunan Kiribati
Kurjet (täsmennyssivu)

Kurjet voi viitata:
Kurjet (Gruidae), lintuheimo.
Kurjet (Grus), kurkien heimoon kuuluva lintusuku.
Kurjet, venäläinen laulu.
Kurjet lentävät, neuvostoliittolainen elokuva vuodelta 1957.
Death Row Records

| Death Row Records |
| --- | --- |

Perustettu:  25. helmikuuta 1991
Kotimaa:  Yhdysvallat
Sijainti:  Los Angeles, Kalifornia
Infobox OKNimi-testi OK: 
Death Row on yhdysvaltalainen levy-yhtiö. Sen perustivat Suge Knight, Dr. Dre, Dick Griffey ja The D.O.C. 1990-luvun alussa, ja yhtiö julkaisi muun muassa Tupac Shakurin, Dr. Dren ja Snoop Doggin levytyksiä. Shakurin tultua murhatuksi vuonna 1996 yhtiön menestys alkoi laantua. Yhtiö ajautui konkurssiin vuonna 2006, minkä jälkeen sen omistajuus on vaihtunut useaan otteeseen. Vuonna 2022 Snoop Dogg osti Death Row -levymerkin.
Historia > Alkuajat

Kun Dr. Dre yritti jättää Ruthless Recordsin, hänet esiteltiin Suge Knightille hänen kaverinsa The D.O.C.:n kautta, jonka henkivartijana Knight tuolloin toimi. Dr. Dren musikaalisen lahjakkuuden ja Knightin bisnesvaistojen avulla nämä kaksi ryhtyivät luotsaamaan omaa levy-yhtiötä nimeltä Future Shock Records (myöhemmin nimettiin Death Row'ksi).
Ensimmäinen yhtiön julkaisu oli The Chronic, Dr. Dren sooloalbumi joulukuussa 1992. Albumilla oli vierailivat ensikertalaisina Daz Dillinger, Kurupt, The Lady of Rage ja huomioitavin Dr. Dren uusi suojatti Snoop Dogg. Albumin suosio nousi räjähdysmäisesti vuonna 1993 sijoittumalla ensimmäiseksi Billboard’s Top 200 Albums -listalla myyden triplaplatinaa. Myöhemmin samana vuonna Death Row julkaisi albumin Doggystyle, Snoop Doggin debyyttialbumin. Se ohitti The Chronicin myyntiluvuissa ja teki Snoop Doggista ja Death Row'sta hip hopin johtavan tekijän vuonna 1994. Vuonna 1994 Death Row julkaisi myös soundtrackit elokuvaan Above the Rim ja Snoop Doggin lyhytelokuvaan Murder Was The Case.
Historia > Kritiikki

Maineen mukana tuli kritiikki. Kun Dr. Dre ja Snoop Dogg olivat taloudellisen menestyksen huipulla, aktivistiryhmät ja media hyökkäsivät Death Row'ta vastaan, koska se ylisti gangsta rap -imagoon liittyvää väkivaltaa, jota monet sen artistit edistivät. Median kritiikki koveni vuoden 1995 kesällä, kun toisinajattelijat tähtäsivät Death Row'n paljon mainostettuun Dogg Food -albumiin, Tha Dogg Poundin debyyttijulkaisuun. Median tulitus hermostutti Interscope Recordsin emoyhtiön, Time Warnerin osakkaita niin paljon, että yhtiö myi kaikki Interscope-osakkeet MCA Music Entertainmentille. Albumin Dogg Food julkaisu viivästyi sen suunnitellusta heinäkuun julkaisupäivästä lokakuulle.
Historia > 2Pacin tulo

Kriitikoiden ja levy-yhtiön välisen kiistan takia Time Warner lisäsi polttoainetta Death Row'n moottoriin. Samaan aikaan Suge Knight lähetti takuurahat Tupac ”2Pac” Shakurille, jotta tämä tulisi artistiksi Death Row'lle. Siinä vaiheessa Shakur ja Death Row jakoivat keskinäisen halveksunnan tuolloin aloittelevaa New York-pohjaista Bad Boy Recordsia kohtaan ja luonnollisesti myös sen pääjohtajaa Sean Combsia ja sen tähteä The Notorious B.I.G.:tä kohtaan.
Kun Shakur vapautettiin vankilasta 1,4 miljoonan dollarin takuilla, alkoi hän välittömästi työstää Death Row'lle debyyttialbumiaan, All Eyez on Me:tä. Vuonna 1996 julkaistu tupla-albumi nousi albumilistojen kärkeen myyden yhdeksänkertaista platinaa ja siitä tuli levy-yhtiön suurin taloudellinen menestys tähän mennessä. Kiihtyvä jännite Shakurin ja Biggien (kuten Death Row'n ja Bad Boynkin) välillä ruokki sitä, mitä lopulta kutsuttiin ”East Coast/West Coast -rap-sodaksi”. Seurasi vuoden kestävä erimielisyys, jossa useat Death Row'n artistit hyökkäsivät sanallisesti itärannikon artisteja vastaan. Heihin kuuluivat Snoop Dogg, Tha Dogg Pound ja Tupac (Tha Outlawz -ryhmänsä kanssa). Dissauksen kohteeksi joutuivat mm. Mobb Deep, Nas, Jay-Z, Chino XL, Junior M.A.F.I.A., Puff Daddy ja The Notorious B.I.G..
Death Row'n artistit, jotka ns. hyväksyivät Bad Boy Recordsin – eli toisin sanoen ne, jotka eivät tukeneet kiistaa, olivat Shakurin halveksimia. The Lady of Rage sanoi haastattelussa, että Shakur oli kerran kutsunut häntä ”heikoimmaksi lenkiksi Death Row'ssa”, koska hän ei haukkunut Bad Boyta. Shakur ajatteli pahaa myös Dr. Drestä, koska tämä ei todistanut Snoop Doggin murhaoikeudenkäynnissä lannistaen näin West Coast/East Coast -jännitettä, mikä lopulta aiheutti Dren lähdön levy-yhtiöstä 1996. Shakur dissasi Dretä KMEL-radiossa Bay Arealla, koska tämä ei esiintynyt hänen kanssaan ja edustanut yhtiötä. Hänen mielestään Dre oli myös liian hidas julkaisemaan biittejä hänen albumilleen. Lopulta Snoop Dogg ajautui huonoihin väleihin Shakurin kanssa hieman ennen tämän kuolemaa, koska sanoi eräässä haastattelussa, että kunnioittaa B.I.G.:n musiikkia ja pitää siitä.
Huolimatta pahamaineisesta riidasta Suge Knight oli suunnitellut perustavansa New Yorkiin uuden osan yhtiötä nimeltä ’’Death Row East’’. Eric B:tä oli suunniteltu sen johtoon. Haastattelussa Shakur nimesi rap-artisteja Big Daddy Kanesta Wu-Tang Claniin, joita he suunnittelivat hankkivansa. Tämä ei kuitenkaan koskaan toteutunut.
Tupac Shakuria ammuttiin ja hän kuoli Las Vegasissa syyskuussa 1996, kun hän istui apukuljettajan paikalla autossa, jota ajoi Suge Knight. Pian sen jälkeen Suge Knight joutui yhdeksäksi vuodeksi vankilaan rikottuaan ehdonalaisensa, koska oli ollut Shakurin ampumispäivänä tämän kanssa tappelussa, jossa Death Row'n jäsenet hakkasivat Orlando ”Baby Lane” Andersonin, joka oli varastanut Death Row'n kaulakorun. Dr. Dren lähdön, Shakurin kuoleman ja Knightin pidätyksen takia Death Row Records melkein hajosi.
Historia > Vuoden 1996 jälkeen

1997 elokuussa Interscope Records myi osuutensa Death Row Recordsista ja mitätöi liitokset yhtiöön. Tämä pakotti yhtiön ottamaan esille jakautumisen Priority Recordsin kanssa. Vuoteen 1998 mennessä Snoop Dogg, RBX, Jewell ja Kurupt olivat kaikki jättäneet levy-yhtiön. Nate Dogg, The Lady of Rage ja Daz Dillinger seurasivat pian heitä. Death Row'n pelastava siunaus oli se tosiasia, että sen artistit tuottivat ollessaan sopimuksen alaisina vielä ennen kuin lähtivät yhtiöstä. Nämä nauhoitukset toivat yhtiölle suurimman osan tuloista.
Kun Knight pääsi vankilasta vuonna 2001, hän antoi yhtiölle uuden nimen ”Tha Row Records” ja paljasti uuden kokoonpanon, jota johti lahjakas Long Beachin räppäri, Crooked I. Tha Row hankki myös TLC:n Lisa ”Left Eye” Lopesin nimellä N.I.N.A., joka muodostui sanoista New Identity Non-Applicable. On spekuloitu, että Knight olisi jollain tavalla houkutellut hänet allekirjoittamaan sopimuksen, mutta sitä ei koskaan kerrottu. Lopes kuoli kuitenkin auto-onnettomuudessa ennen kuin yhtäkään albumia ehdittiin tehdä valmiiksi.
Muutamia Death Row'n vanhoja julkaisuja uudelleenjulkaistiin, kuten esimerkiksi Snoop Doggin Tha Doggfather ja 2Pacin The Don Killuminati: The 7 Day Theory. Joka tapauksessa Tha Row'n paluu viivästyi, koska kaikki sen uudet julkaisut olivat kokoelmateoksia, poislukien 2Pacin julkaisematon materiaali. Yhtiö ei kuitenkaan onnistunut julkaisemaan yhtään sooloalbumia sen viimeisimmällä kokoonpanolla. Vuoden 2001 Too Gangsta For Radio -kokoelmassa useat skitit oli tähdätty Death Row'n vihollisille. Kappaleeseen ”Fuck Dre” Tha Realest, Twist 2 D.V.S. (J. Gallardoa ei pidä sekoittaa chicagolaiseen räppäriin Twistaan) ja Lil’ C-style (aiemmin LBC Crew'n jäsen) nauhoittivat skitin, jossa Dr. Dre raiskasi kuvitellun allekirjoittajan, ja K-9:n ”Gangsta’d Out” -skitti kuvaili Eminemiä Ku Klux Klanin työkaluna. Kello 2.
Vuosi 2004 osoittautui epäonniseksi Knightille. Crooked I, The Row'n lupaavin artisti pettyi, koska hänen albuminsa ei onnistunut pääsemään kauppojen hyllyille viiden vuoden työn jälkeen, ja hän jätti yhtiön sopimuksensa loputtua. Nykyään Crooked I kuuluu Dynasty Entertainmentiin. Samoin R&B -artisti Danny Boy jätti myös yhtiön liian pitkän viivästyksen jälkeen. Rap-artisti Kurupt lähti vuonna 2005 yhdistääkseen uudelleen Tha Dogg Pound -ryhmän entisen jäsenen Dazin kanssa. Samana vuonna Tha Row hankki räppäri Petey Pablon.
Viikon spekuloinnin jälkeen Lakey The Kid ja Suge Knight paljastivat, että Lakey The Kid oli liittynyt Death Row Eastiin ja tulisi olemaan sen kärkiartisti. Death Row East oli 2Pacin idea, mutta se alkoi toimia vasta kymmenen vuotta tämän kuoleman jälkeen.
Historia > Kolmas sukupolvi

2006 vuoden alkupuolella Suge Knight vieraili DJ Kay Slay Hot 97 Radio Show'ssa, jossa julkisti Death Row Eastin ja sen ensimmäisen artistin Lakey The Kidin. Lakey oli aiemmin vieraillut Nasin albumeilla. Tha Row Eastilla oli suunnitelma yhdelle albumille. Albumi oli Lakeyn sooloalbumi nimeltään The Big Ride,  joka Tha Row Eastin varatoimitusjohtaja Delsonin mukaan ilmestyi vuonna 2007. Toinen artisti nimeltä Warlord liittyi myöhemmin Tha Row Westiin. Hänen mixtapeaan I Can Getcha Block Knocked Off Volume 1 auttoi DJ Fokis eli "Bull Of Tha Industry". Se julkaistiin Chicagossa 26. syyskuuta 2006. 1. tammikuuta 2007 Warlord julkaisi mixtapen Still Can Get Cha Block Knocked Off Volume 2. Luultavasti sen julkaisijat ovat Suge Knight ja Big L.O.S.. Big L.O.S. kuitenkin jätti Tha Rown ja perusti oman yhtiön. Petey Pablon kerrottiin lähteneen Death Row Recordsista vuoden 2006 lopussa. Petey Pablo suunnitteli mixtapen julkaisemista samaan aikaan, kun hänen albuminsa julkaistiin.
Historia > Väitteet Knightin julmuudesta

Dr. Dren velipuoli Warren G jätti yhtiön julkaisematta albumia väittäen, että Suge Knight pahoinpiteli häntä huvin vuoksi. Ronin Ron kirja Have Gun will Travel väitti, että hänet ja hänen ystävänsä pahoinpideltiin julkisesti venejuhlissa. Sugea syytetään myös väkivaltaisuuksista Sam Sneediä kohtaan.